Ихыркәшахеит хымш ицоз Фазиль Искандер изку ахҧатәи жәларбжьаратәи акультуратә -фестиваль «Ауаҩы иааҭгыларҭа».
23.06.2017
Ихыркәшахеит хымш ицоз Фазиль Искандер изку ахҧатәи жәларбжьаратәи акультуратә -фестиваль «Ауаҩы иааҭгыларҭа». Иара аусура хацнаркит аурыс драматә театр асценаҿы аспектакль «Софичка» ахәаҧшцәа дырбарала, иагьхыркәшахеит иара убра Фазиль Искандер иҩымҭақәа рцыҧҵәахақәа рыҧхьарала.
Алитературатә хәылҧазы иалахәын аҟазареи акультуреи знапы рылаку, иара убас аҿар. Иазгәаҭатәуп сынтәатәи афестиваль зхы алазырхәыз еиҳарак ахәыҷқәа шракәыз. Дара жәа-минуҭк ирылагӡаны изыҧхьоз ацыҧҵәахақәа ахәаҧшҩы игәаҟынӡа инеиуан. Ахәылҧаз иаҭааз иазгәарҭон, ашәҟәыҩҩы ибаҩхатәра инаваргыланы илаз аразра атәы. Иара убасгьы иазааҭгылан ҳаҧхьаҟа афестиваль аҳәаақәа рырҭбаара ргәы ишҭоу. Атеатр актиорцәеи ахәыҷқәеи алитературатә хәылҧазы анҵәамҭаз Фазиль Искандер иажәеинраалақәа ирыҧхьон. Афестиваль хыркәшахеит автор ихаҭа ибжьы зҵаз иажәеинраала «Ачара» ала.
349
Ихыркәшахеит хымш ицоз Фазиль Искандер изку ахҧатәи жәларбжьаратәи акультуратә -фестиваль «Ауаҩы иааҭгыларҭа». Иара аусура хацнаркит аурыс драматә театр асценаҿы аспектакль «Софичка» ахәаҧшцәа дырбарала, иагьхыркәшахеит иара убра Фазиль Искандер иҩымҭақәа рцыҧҵәахақәа рыҧхьарала.
Алитературатә хәылҧазы иалахәын аҟазареи акультуреи знапы рылаку, иара убас аҿар. Иазгәаҭатәуп сынтәатәи афестиваль зхы алазырхәыз еиҳарак ахәыҷқәа шракәыз. Дара жәа-минуҭк ирылагӡаны изыҧхьоз ацыҧҵәахақәа ахәаҧшҩы игәаҟынӡа инеиуан. Ахәылҧаз иаҭааз иазгәарҭон, ашәҟәыҩҩы ибаҩхатәра инаваргыланы илаз аразра атәы. Иара убасгьы иазааҭгылан ҳаҧхьаҟа афестиваль аҳәаақәа рырҭбаара ргәы ишҭоу. Атеатр актиорцәеи ахәыҷқәеи алитературатә хәылҧазы анҵәамҭаз Фазиль Искандер иажәеинраалақәа ирыҧхьон. Афестиваль хыркәшахеит автор ихаҭа ибжьы зҵаз иажәеинраала «Ачара» ала.
Оцените новость:
+1
+2
+3
+4
+5
Сохраните ссылку или поделитесь с друзьями